open-index/open-wikipedia-markdown huggingface dataset:
Abdul-Rahaman Saani

**Mani Shani** kamani niraba pam ni booni o shɛm, o dɔɣim yuli n-nyɛ **Abdul-Rahman Saani**. O nyɛla karimbakuro ŋun daa bɔri shikurubihi sɔŋsim ni bɛ toon' tibo pam. Mani Shani mini o laamba zaa nyɛla Dagbamba.

## Piligu
Abdul-Rahaman Saani nyɛla ŋun daa kuhi o tuuli kuhigu Choggu din be Tamale tingbani ni yuuni 1955. O nyɛla karimba kuro ŋun wuhi shikuriti pam. O du anashaara karim baŋsim dariga din jɛndi Ghana karim baŋsim bomma tumaduu (Ghana Education Service) hali ti lee karachi kpɛma (Director) zaŋ ti Tamale yaɣili.

## Baŋsim Bobu
Choggu Primary School n-nyɛ o ni daa pili o shikuru luɣu shɛli. Mani Shani ni daa naagi ni, o daa tirisimi chaŋ tooni n-ti tuɣi o baŋsim bɔbu Kalpohini Middle School ka daa yi ni n-chaŋ Tamale Senior High School (TAMASCO). O ni daa naagi TAMASCO, O daa dee shɛhira gbana din nyɛ 'O' Level mini 'A' Level yuuni 1973 zaŋ chaŋ 1975 sunsuuni.

## Tuma
Abdul-Rahman Saani nyɛla ŋun yuli ka biɛhim' bɛɣu zaŋ chaŋ shikuru wuhibu polo.

O daa nyɛla ŋun wuhi General Science GHANASCO saha ŋmaa ka naan n-nya soli n-chaŋ University of Cape Coast(UCC) n ti tuɣi o baŋsim bɔbu. O ni daa naagi lala shikuru ŋɔ, bɛ daa labisi o na GHANASCO maa ka o ti tum n-sɔŋ Ghana tiŋgbani (National Service) shikuru maa ni yuuni 1980. Di ni kuli bahi niŋ ka kpaŋmaŋa mali samiyoo la zuɣu, shikuru maa daa che ka Mani Shani kpalim GHANASCO ŋɔ n-leee karimba. O daa wuhi shikuru ŋɔ ni hali ni yuuni 1989 ka bɛ labisi o yɛndi Senior School (YESS) din be Naya la ka o ti lee karimzɔŋ maa zuɣulaan' paa.

Pɔi ka o che tuma (retired), o daa leela zuɣulana (Director) zaŋ ti karim baŋsim bomma yɛlitɔɣa tumaduu (Ghana Education Service) din be Tamale yaɣili la.

## Kundivihira
Abdul Rahman Hanan Y Gundadoo

**Abdul Rahman Hanan Y Gundadoo**, nyɛla Ghana bilichina ŋun nyɛ siyaasa nira. Ŋuna n-daa nyɛ Metropolitan Chief Executive (MCE) kuro n-ti Tamale Metropolis. O daa deei la toontali ŋɔ Alhaji Friday sani ŋun daa nyɛ District Chief Executive(DCE) kuro n-ti Tamale Municipal Assembly sani yuuni 2013.

## Shikuru Baŋsim

## Tuma

## Biɛhigu

## Kundivihira
Abdulai Baba Salifu

**Abdulai Baba Salifu** nyɛla Ghana tabibi baŋda ka lahi nyɛ vihiro-vihiro ni achiika. O namin nyɛ zuɣulana n-zaŋ ti "Council for Scien-tific and Industrial Research (CSIR)".

## Piligu
Bɛ dɔɣi o la 1954 yuuni, Choggu din be Tamale la. O ba n-daa nyɛ Chɔɣu Limam Salifu, ka o ma mi yuli booni Ayishetu Abdulai.

## Shikuru Baŋsim Bɔbu
Afa Mahama yili ka o daa pili Mahamadiya karim baŋsim bɔbu, Naya tiŋgbani ni. O daa yi Naya n-labi Tamale ka Alhaji B.A Fuseini ba ti zaŋ o n-kpɛhi Choɣu "Primary" shikuru. O daa ti yi Choɣu "Primary" shikuru maa ni n-labi Bagabaga "Primary". O ni daa naai nimaani, o daa chaŋla "Kalipohini Middle School", n-yi ni chaŋ Tamale Secondary School (dina m-pa nyɛ Tamasco ŋɔ) la ni. Kwame Nkrumah University of Science and Technology ti ni ŋmaagi shɛli jiya KNUST la ka o daa dee o "Diploma in Education " 1979 yuuni. "University of Ghana" ka o daa niŋ o "Masters" ka niŋ o "PhD" mi "University of London" din be "UK" la.

## Tuma
O ni daa naagi o " 'A' Level" shikuru TAMASCO, o daa na chami ka wuhi kamani yuuni sunsuuni. O shikuru bihi maa shɛba n-nyɛ Dr. Mahamudu Bawumia (ŋun na nyɛ Ghana tingbani zuɣulana paa ŋɔ) ni Dr. Nashiru ŋun daa nyɛ "Bank of Ghana" kpɛma la.

O daa nyɛla SARI nima kpɛma n-zaŋ kpa vihigu vihigu (Senior Research Scien-tist) yuuni 1994 n-ti kpa 2001 yuuni. O daa lahi nyɛla tabiibi yaɣili vihigu toondana, n yarila "Principal Research Scien-tist" yuuni 2001 piligu. O daa lahi nyɛla ŋun dee CSIR kpeen shɛli din nyɛ "Director" la Silimiin goli December yuuni 2002 hali na ni yuuni 2008, pɔi ka naan yi lɛbi tuma du zuɣu maa zaa kpɛma n yarila "Director General" n-ti CSIR yuuni 2008. O namin nyɛ daambalo n zaŋ ti "University for Development Studies (UDS) Governning Board."

## Kundivihira
Abdulai Haruna

**Abdulai Haruna (Alhaji Friday)** nyɛla Ghana bilichina ŋun nyɛ siyaasa nira. O nyɛla DCE kuro n-ti Tamale Metropolitan Assembly . Lɛm(NDC) paati ni daa di Ghana nam piibu-piibu yuuni 2008, President Atta Mills n-daa pii Alhaji Friday yuuni 2009. O daa na min lahi nyɛ DCE n zaŋ ti Savelugu/Nanton yaɣili.

## O Piligu

## O Siyaasa Saha

## O Tuma

## Kundivihira
Abedi Ayew

**Abedi Ayew****,** nyɛla Ghana bɔl ŋmɛra kuro ka lahi nyɛ baŋdi bɔl ŋmɛbo puuni n-nyɛ ŋun daa ŋmɛri sunsuuni ka daa nyɛ toondana n-ti Ghana bɔl ŋmɛriba. O nyɛla ninvuɣ so bɛ ni saɣiti ni o nyɛla bɔl ŋmɛri gonaate gbaŋ sabla tiŋsi zaa. O ŋmɛ n-ti silimiin tiŋsi pam ka di daa chɛ ka o nyɛ yuli Faransi.

## Biɛhigu Piligu
Bɛ dɔɣila Ayew silimiin-gɔli November dabaa anu yuuni 1964, bɛ daa dɔɣila tiŋ' shɛli yuli booni Kibi la, ka o daa lee zooi Dome tiŋa kpaŋbila din be Aŋkara la.

## Shikuru Baŋsim
O daa chaŋ la Ghana Senior High Shikuru din be Tamale la. Bɛ daa pa o yu paa yuli "Pele" di ni daa niŋ ka o bɔlli ŋmɛbo baŋsim chaŋ ti ŋmani bɔl ŋmɛri biiŋga be Brasil ka bɛ daa mi o Pele la.

## Tiŋduya Bɔlli ŋmɛbo
Ŋun daa nyɛ tuuli gbaŋ sabla bol' ŋmɛriba ni n zali yuli silimin tiŋsi bola ni. Abedi bol' ŋmɛbo pilla RTU din be Tamale yuuni 1978. O daa yila Ghana bɛn daa ŋmɛ yuuni 1982 gbaŋ sabla tiŋsi jaashee (African Cup of Nations) n-ti pahi Al Sadd din be Qatar la. Din daa niŋ ka o ŋmaai yuun' bihi ni FC Zurich, ka o labina Ghana amaa, din daa niŋ ka Kotoko mini Hearts of Oak kɔŋ o deebu la zuɣu, o pahila AS Dragons FC din be Benin la, o daa labna Ghana n-ti ŋmɛ n-ti RTU yuuni.

## O ni kpuɣi Jaashee shɛŋa

## Kundivihira
Abubakar Ahmed

**Abubakar Ahmed** nyɛla bɛ ni daa dɔɣi so Naya (Yendi) yili din yuli booni Kambalayili. O mini o laamba zaa nyɛla Dagbamba.

## Piligu
Abubakar Ahmed kuhila o tuuli kuhigu Naya(Yendi) din be tudu yaɣili (northern region) Ghana tingbani ni la.

## Biɛhigu
O mini o laamba zaa gbubila Musulinsi viɛnyɛla ka lahi nyɛ Dagbamba.

## Shikuru Baŋsim Bɔbu
O daa pili la shikuru chandi Naya shikuru shɛli daa bɛni ka bɛ booni li Warikpamo Primary School. O daa bi zani ni ka lahi chaŋ Dagban State karimzɔŋ karili din be Naya la yuuni 1972 zaŋ chaŋ 1975 sunsuuni. O daa lahi chaŋla Ghana Senior Secondary School (GANASCO) din be Tamale yuuni 1975 zaŋ chaŋ yuuni 1982. O daa lahi nyɛla ŋun kpuɣi napɔŋ n-yi sambani ni n-chaŋ gbampiɛla tiŋgbani shɛli bɛni ka bɛ booni li Pakistan. Lala tiŋ' ŋɔ nyɛla tiŋ' shɛli o ni daa chaŋ n-ti bohim shikuru mini Mahamadiya baŋsim kamanii yuum pia sunsuuni (10 years).

## Tuma

## Kundivihira
Abdul-Muthalib Hussein

**Abdul-Muthalib Hussein** nyɛla bɛ ni daa dɔɣi ninvuɣ' so silimiin-goli January goli dahin yini(1) dali, 1961 yuuni, Tamale

tiŋgbani ni din be tudu palo la. O ba yuli m-booni Hussein Masaka, ka o ma mi yuli booni Fatima. O nyɛla Afa n-yihiri waazu ka di chibira ka niriba pam lee mi o la Afa Mugtada.

Afa Mugtada n-nyɛ Limam zaŋ ti Zaapayim jiŋli din be Tamale sunsuuni la.

## Piligu
Afa Mutala nyɛla bɛ ni dɔɣi so Silimiin-goli January goli dahin yini (1) dali, yuuni 1961, Tamale tiŋgbani ni. O ba n nyɛ Hussein Masaka ka o ma nyɛ Fatima. Afa Mutala m pahi bihi pia o ba polo ka pahi bihi ata o ma bidɔɣirisi puuni.

## Karim baŋsim
Abdul-Muthalib Hussein pili la o Mahamadiya karim o ba sani hali ka Anbariya karim zɔŋ ti naan yi pili. O daa pahila karimbi' shɛba ban tuu chaŋ karim maa ni bɔhimbu zuɣu. Din nyaaŋa ka o daa yi karinzɔŋ ŋɔ ni n-chaŋ Ankara o yaba nyɛ afa m-be Ankara.

## Tuma
O yihirila waazu ka vɔri niriba kpara Musulinsi dolisigu polo. O lahi nyɛla ŋun sɔŋdi pakɔya mini kpibisi.

## Maŋmaŋa lahibali

## Kundivihira
Abdul-Naser Mahamud Jibril

**Abdul-Naser Mahamud Jibril** nyɛla bɛ ni daa dɔɣi ninvuɣ' so Ʒiɛŋ din be Nanton piibu-piibu yaɣili Tudu yaɣili la, Ghana tiŋgbani ni. Niriba pam mi o la Afa Tafirili. O nyɛla ŋun be asafihili yaɣili Dagbaŋmkpɛrigu puuni.

## O Piligu
Abdul- Naser Mahamud Jibril nyɛla bɛ ni dɔɣi so tiŋshɛli din yuli booni Ʒiɛŋ ka di mini Nantɔŋ bi waɣa ni taba la. O ba yuli n-daa booni Alhaj Mahamud ka o ma mi yuli booni Adamu. Pirimla Al-Kuraani baŋsim bɔbu zuɣu, O daa zaŋla nimmohi n-niŋ di puuni O daalifa sani.

## Biɛhigu
Afa Tafirili nyɛla kpɛrikpɛrita ka lahi nyɛ asafihili lana. Paɣ' bɔbgu ka o daa mali ka Naawuni daa lee bɔhi yino zuɣu. O yabidoo sani ka o daa zooi Ʒiɛŋ maa. Afa Tafirili daa nyɛla yuun-pia (10) ka yi Ʒiɛŋ n-labi Tamale.

## Karim baŋsim
Afa Tafirili nyɛla ŋun bɔhim Anashaara baŋsim biɛla ka bɔhim Mahamadiya baŋsim ka di zooi o biɛhigu ni pam.

O daa pili la Mahamadiya baŋsim ŋɔ bɔhimbu o yabidoo sani ŋun yuli booni Alhaj Jibril.

## Tuma
O kpɛrigu kpɛribu ŋmarigi daa puhila O ni daa be karinzɔŋ ni la, ka bɛ daa tooi niŋdi moolidi nima. Dina n-nyɛ o gba suhi daa yiɣisi di zuɣu, ka Naawuni mi daa ti o nasara.

O tuma din yi palo nyɛla kpɛrigu kpɛribu ka O daasafihili mali yaa pam. Ŋaha din bi yɔli tooi zoogi O yɛltɔɣa ni. O yaɣili kpɛrigu kpɛribu ni tooi nyɛla alifahili bee yili yidaantali. O mini Dagbaŋ kpɛrikpɛrita biiŋa bɛni ka bɛ booni o Looya Gbaɣinli n-tooi laɣinda n-kpɛriti pam.

O daa lahi tum waasimani tuma dini daa niŋ ka o kpuɣi napɔŋ n-chaŋ Abidjan.

## Kundivihira
Abubakar Ibrahim

**Dr. Abubakar Ibrahim** nyɛla Dagbana ŋun nyɛ koba dɔɣite biŋ, ŋun tibibu mali yaa pam. ŋuna n-nyɛ dɔɣite kpɛma n-zaŋ ti ashibiti shɛli be Tamale Datooyili ka bɛ booni li Al-Shifaa Hospital. ; ŋuna n-na nyɛ Sanku naa.

## Piligu
O yila tiŋ yuli booni Sanku na. O ba daa nyɛla linjima (soldier) ŋun daa ti o bihi wumsiri suŋ pam. O ba daa ʒila Naya ka o tuma ti tahi o Tamale.

## Biɛhigu
Dr. Abukari nyɛla ŋun ʒini Silimiin-tiŋa n-yuui ka o puu biɛri Dagbaŋ zuɣu pam. O suhi lahi be niriba sɔŋsim puuni pam ka lahi nyɛla ŋun yu lɛbiginsim yɛltɔɣa pam o behigu puuni.

## Baŋsim Bɔbu
Dr. Abukari pilila shikuru chandi la Yendi Primary School din be Naya la, 1955 yuuni. O daa niŋla kamanii chira ata laasabu nimaani ka o ba tuma daa ti labi Tamali ka bɛ ti zaŋ o kpɛhi Lamashegu Primary School din be Tamali la ka o daa karim lala shikuru ŋɔ ni hali n-ti paai karim duri anu. Dabokpa Primary ka o daa lahi chaŋ n-ti bahi naai o "primary" shikuru chandi ka daa chaŋ Dabokpa Middle School (bɛ ni yi pa booni shikuru shɛli Dakpema JHS la). O ni daa naai Dabokpa Middle School ŋɔ, ka o daa lahi kpuɣi napɔŋ chaŋ Government Secondary School, bɛ ni yi pa booni shikuru karimzɔŋ shɛli Tamale Senior High School (TAMASCO) ka di be Tamali la ka Abukari daa chaŋ, 1962 yuuni n-ti niŋ yuma anu. Abukari ni daa sabi o "O Level" zahimbu, o gbana viɛlim daa ka zaŋ buɣisi ka di zuɣu daa che ka bɛ ti o sɔli ka o bi niŋ "A Level" ka kpahi yaɣi chaŋ "university". University of Ghana ka o daa chaŋ, yuuni 1967 n-ti kpa yuuni 1979. O daa lahi chaŋ gbampiɛla tingban ni (United Kingdom) n-ti tuɣi o dɔɣite tali baŋsim bobu, yuuni 1979.

## Tuma
Dr. Abukari ni daa naai University of Ghana, o daa tummi ti Kolebu ashibiti titali din be nyɔŋ polo la. Yuma ayi ka o daa zaŋ doli nimaani doɣite kpamba n-kpaŋsi o doɣite tali baŋsim (housemanship). Di nyaaŋa, bɛ daa kpuɣi o tuma Kolebu ashibiti titali maa ni ka o daa tum doɣite tuma ni maani yuuni laasabu, ka bɛ daa tahi o Akomfo Anokye ashibiti titali din be Kumahi la ka o ti tum ni 1976 yuuni n-ti kpa 1977. O daa lahi chaŋ Zambia tingbani ni n-ti tum kamanii yuuni ka naan labi Silimiin-tiŋa n-ti tuɣi o baŋsim bobu.

## Kundivihira
Afrika

frameless|upright|right
Dunia tinsi pubu-pubu zaa, **Afrika** n-nyɛ din pahiri ayi zaŋkpa tiŋgbaŋ galisim ni daadam biɛligu.Tiŋgbani ŋɔ puuni, gbaŋsabila n-nyɛ ban zooi. Mediterranean Sea, Isthmus of Suez, Red Sea, Indian Ocean ni Atlan-tic Ocean zaa nyɛla ko' shɛŋa din gili Afrika ŋɔ tiŋgbana. Madagascar mini archipelagos balibunima zaa pahila tiŋgbani ŋɔ puuni. Di yi nyɛla tiŋgbani galisim polo, Algeria n-nyɛ tuuli amaa di yi nyɛla niribi galisim Nigeria n-nyɛ tuuli. Niribi pam sa.

## Taarihi

## Tingban ŋmali

## Bala
Zahinbu puuni, bal’shɛŋa ban tɔɣisira Duniya ŋɔ puuni gari tuhili (UNESCO ban yɛlimi ni tusa ayi polo).Bala ŋɔ pam nyɛla din yi tingbani ŋɔ puuni na amaa shɛŋa yila Europe mini Asia tingbani ni. Afrika n-nyɛ tingbani shɛli ban yɛri balla pam dinzuɣu di ka lahiʒiba ni niriba tooi yɛri balla pam Afrika n-ti pahi Silimiinsi dina gba shɛli.Bal'shɛŋa din yi Afrika puuni mali la pubu anahi:

## Kaya ni taada

## Adiini

## Ariziki nimma

## Afrika tinsi

## Kundivihira
Ahafo Region

**Ahafo Region** nyɛla tinshɛli din be Ghana Regions pia ni ayobu la puuni. Di tinzuɣu n-nyɛ Goaso.

## Kundivihira
Ahmed Yussif Abubakari

**Ahmed Yusif Abubakari** nyɛla Dagbaŋ bilichini so bɛ ni dɔɣi Naya (Yendi). Niriba pam mi o la Alhaji kooms ka o nyɛ siyassa nira. Ŋuna n nyɛ Municipal Chief Executive n-zaŋti Naya (Yendi) piibu-piibu yaɣili.

## Piligu
Ahmed Yusif Abubakari nyɛla bɛ ni daa dɔɣi so Jankuŋ din be Naya (Yendi). Niriba pam mi o la Alhaji Kooms. Gambariya daŋ ni ka o laamba daa dɔɣi o niŋ.

Alhaji Kooms ba yuli ndaa booni Ahmed (Naabeli) ka o ma yuli booni Azara. O bapira n daa wumisi o.

## Biɛhigu
Alhaji Kooms nyɛla Dagbana ka lahi nyɛ Musulimi. O lahi nyɛla siyaasa nira zaŋti wabigu paati.

## Shikuru baŋsim bɔbu.
O daa nyɛla ŋun niŋ zaɣikurili zaa ka naan pili shikuru chandi, ka lala maa zuɣu daa che ka bɛ booni o bikuri Shikuru. Alhaji Kooms daa pili la Shikuru chandi yuuni 1969. Warikpomo Primary n-daa nyɛ Shikuru tuuli o ni chaŋ. O daa lahi tirisiya chaŋ Yendi Middle School. Alhaji Kooms ni daa naai lala Shikuru ŋɔ o daa lahi chaŋ Yendi Senior Secondary School(YESS) yuuni 1974 n-ti bɔhim "General Science" baŋsim. O ni daa naai YESS ŋɔ, o daa nyɛ nasara pam o zahimbu ni. Pirimla kum ni tahiri yɛla pam na zuɣu, Alhaji Kooms daa tarigi Shikuru tuɣibu kadama o ba daa nyɛla ŋun kani ka di zaya ni o labi yiŋa n-ti gbubi daŋ maa.

## Siyaasa
Alhaji Kooms, kamani niriba pam ni mi o shɛm nyɛla ninvuɣu so ŋun kpɛm wɔbigu (NPP) siyaasa yaɣili ni pam. Bɛ daa piigi o la piibu-piibu adaka kpɛma (Polong Station Chairman) zaŋ ti wɔbigu (NPP) siyaasa yaɣili yuuni 1979.

Ŋuni ka bɛ daa lahi piigi Unit Kɔmitii gbaŋ' ŋmara yuuni 1992 ka daa lahi tirisi tooni ti lee Yendi constituency gbaŋ' ŋmara. Alhaji Kooms ka bɛ daa zaŋ lee gamo tuhi ku tuma du' shɛli din yuli booni NADMO la kpɛma Naya yaɣili maa yuuni 2001. Bɛ daa lahi piigi o Naya (Yendi) yaɣili Municipal Chief Executive yuuni 2017 hali ni zuŋɔ.

## Tuma
O bi'palitali ni tuma daa nyɛla foto yaabu. O daa pili lala tuma ŋɔ ka na biɛla Shikuru. Di daa nyɛla tuun' shɛli din sɔŋsi o mini o daŋ biɛhigu pam.

Alhaji Kooms daa lahi nyɛla ŋun tum tuma pam saha shɛli bɛ ni daa piigi o NADMO kpɛma. O tuma daa kpaŋsiya pam di ni daa niŋ ka bɛ zaŋ Yendi MCE tali n-ti o. ŋuna n-na nye Naya (Yendi) yaɣili gɔmnan-ti Fukumsi kpambala (MCE).

## Kundivihira
Pɔhim

**Pɔhim** tooi ʒiri doro n-loori salinima ka di dɔli saha mini ʒii waɣilim. Dɔriti ŋan ni tooi dɔli pɔhim mali buchi n-ti dɔɣitenim mini katiriɡaarinima.

Lala dɔriti ŋɔ dɔribimbira tabi lɔɣu bee binneembaliɡu. Di kɔbbu beei loobu dɔlila kɔhiŋɡu, tihimbu, vuhibu, tankpaɡbuliɡu, ti"koma mihibu, bina kpaabu beei tuuni kam din ni kpiriɡi bim'maha  mihibu beei duɣiribu. Pɔhim dɔriti ŋan ɡbaari daadama bi kpini  pɔhim biɛri ni kpiriɡi shɛŋa kamani ɡulisiɡu, ɡaasinima ni pɔhim ni chana ka ʒira bimburi shɛŋa.

## Kundivihira
Alepele bindi

thumbnail|''Alepelebindi'' vari
**Alepelebindi** / **Kuluŋkuma** (bɔbigu: *Alepelebindi*) nyԑla mɔri din bindi yinsi mini mɔɣuni.
Di nyԑla mɔ' shԑli din muɣisiri pukpariba ka tooi zooi ka di yɛm pam America luɣu shԑŋa tulim ni be. Di zooya ka di lahi tooi be Africa tingbana puuni n-ti pahi dunia yaɣ' shɛŋa maasim ni dii kani.

## Alepelebindi bukaata
Alepelebindi daanfaani nima galisiya n-ti salnim' mini binkɔbiri.

### Vuhurisi
Bԑ mali li n-dihiri bunkɔbri kamani silimiin jangbara, soonsi ni yuri. Zimbihi gba nyɛla ban yu di nyibu viɛnyɛla. Tilaa n lahi nyԑli ti kuruchunima mini yiŋ nohi bɛ yi diɛli li ka baɣasi di vari n yuɣusi niŋ be konyurum puuni.

### Salnima
Kamani dini kuli sɔŋdi vuhurisi shԑm, salnima gba mali li kuri bɛ bukaatanima. Di sɔŋdi guri duunsi ka taɣiri ʒi’yili di yi niŋ ka so yi nye daŋa. Alepelebindi taɣiri fԑɣufԑɣu ka vuuri binsaa. Alaafee baŋdiba zaŋdi li tuhiri bingɔhi ka shԑbi mi mali li maani paɣaba zabri ni ningbuŋ kpa'ʒԑra.

## Kundivihira
Alhassan Andani

**E-Class**20px

**Alhassan Andani** nyɛla Naa Andani ŋun daa nyɛ Yaa Naa la yaanga. Bɛ daa dɔɣi o la Banvim, Silimiin' gɔli November biɛɣu pishi ni anahi dali, yuuni 1960. O ba n-daa nyɛ Saɣinar'naa Abdulai Andani.

O nyɛla "Economics" baŋda ka lahi nyɛ "Stanbic Bank" kpɛma Ghana zaa. Ŋuna n-nyɛ zuɣulan zaŋ ti "Scientific and Industrial Research" ka lahi be "Gold Fields Limited" nim "board" ni. Ŋuna n-lahi nyɛ Ghana zaa banki tumtumdiba laɣingu la kpɛma.

## Nam
Ti ni ʒi saha shɛli ŋɔ, ŋuna n-na diri Pishiɣu.

## Shikuru
Mr Andani daa chaŋ la shikuru gahandi shali diŋ bɛ Tamale ka bi boonili Ghana Senior High School. O laŋ chaŋ skikuru kari shali di bɛ Gana ŋɔ, dini nyɛ University of Ghana n ti niŋ yuma a nahi "4-year undergraduate degree in Agriculture ". O daa laŋ nyɛ shara gbaŋ shali di nyɛ master's in Banking and Finance diŋ bɛ Finafrica  Institute diŋ bɛ Milan, Italy. Mr Andani daa laŋ nyɛ shara gbaŋ shali diŋ nyɛ International Management Certificate from INSEAD, Chartered Bank.

.

## Kundivihira
Alhassan Wayo Seini

**Alhassan Wayo Seini** nyɛla bɛ ni dɔɣi so Silimiin' goli September biɛɣu-pia ni ayi dali, yuuni 1945, ka o nyɛ siyaasa nira ŋun be Ghana tiŋgbani ni. O nyɛla jintɔri kuro zaŋ ti Tamale Central Constituency Ghana Tudu yaɣili palo, din gbaai yuuni 2005 hali ni yuuni 2009 sunsuuni.

## Shikuru baŋsim
Wayo shikuru baŋsim bɔhimbu daa jɛndila pukparilim yaɣili. Kwame Nkrumah University of Science and Technology ka o daa karim. O daa deei shɛhira gbaŋ din nyɛ Degree gbaŋ zaŋ jɛndi pukparilim tabibi tuma polo. 

## Siyaasa yɛla
Yuuni 2004 ka Wayo daa di Jintɔritali kuɣa zaŋ ti Tamale Central Constituency. Wayo daa nyɛla bɛ ni pii so lala yaɣili ŋɔ jintɔra, ka o zani n-ti National Democratic Party (NDC, bee Liɛm siyaasa yaɣili) yuuni 2004 piibupiibu din daa niŋ Ghana tiŋgbani la. Niriba ban kalinli daa yiɣisi tuhipihiyɔbu ni yini ni kɔb'shiyi nipisopɔi ni yini (61271) n-daa niŋ piibupiibu maa. Ka Wayo daa zaŋ niriba kalinli din daa yiɣisi tuhipihita ni anu ni kɔb'shiyɔbu ni pihita ni anu (35635) n-di nasara. O ni daa zaŋ kalinli shɛli di maa daa vaarila pihiyɔbu ayi ka

(58%), kɔbiga pubu zuɣu.

2006 yuuni puli ni, Wayo daa nyɛla ŋun yi Liɛm n-zani o gama zuɣu lala yaɣili ŋɔ ka daa kɔŋ nasara ka Inusah Fuseini n-daa di nasara o zuɣu. Inusah Fuseini nyɛla ŋun daa zani n-ti Liɛm siyaasa yaɣili lala yaɣili ŋɔ.

## Tuma
Wayo nyɛla ŋun tum zaŋ jɛndi binkɔb' gulibo. O daa nyɛla karimba m-be University of Ghana ka daa min lahi nyɛ New Partriotic Party (NPP, bee Wɔbgu siyaasa yaɣili) Chaaman' paa (Vice-Chairman).

## Maŋ maŋ biɛhigu
Wayo nyɛla ŋun doli Musulinsi daadiini.

## Kundivihira
Ahmed Adam

**Mr. Razak** kamani niriba pam ni mi o shɛm, o dɔɣim yuli n nyɛ Adam ka o nyɛ Dagbana. Bɛ dɔɣi o la Poloya Fɔŋ din be Tamale la. O tuma nyɛla kpɛrigu kpɛribu ni yila yilibu.

## Piligu
**Ahmed Adam** nyɛla bɛ ni dɔɣi ninvuɣu so Poloya Fɔŋ din be Tamali tingbani ni la. O dɔɣim yuli n-nyɛ Ahmed ka pam lee mi o Mr. Razak. O ba yuli Alhaji Adam. O zoola o laamba sani. O bipolitali ni zonima shɛba n-daa nyɛ Afa Anas, Afa Haruna ni ban pahi.

## Biɛhigu
Alhaji Adam nyɛla Musulimi ka be daŋ shɛli din kpԑm Musulinsi ni pam. O mali la paɣaba ayi. Bɛ yino n-nyɛ Hajia Jumai ka niriba pam lee mi o Saida. O gba nyɛla kpɛrikpɛrita ka lahi yiini yila kamani o yidana la.

Ahmed Adam nyɛla ŋun yila tiri yɛmbahiga pam ka nyɛ waazu.

## Baŋsim bɔbu
O daa pilila shikuru baŋsim bɔhimbu Ahmadiyya Primary shikuru la ni, ka tuɣi chaŋ Nyohini Presby Middle School, n-daa naai ni yuuni 1983. Lala Middle School ŋɔ ka o shikuru baŋsim bɔhimbu zani.

## Tuma
Mr. Razak kpɛla kpɛrigu ni poi ka naan kpe yila ni. O daa pilila kpɛribu la o shikuru baŋsim bɔhimbu ni. O mali nim’ mohi pam zaŋ chaŋ kpɛrigu ni yila yilibu polo. O tuuli Kpɛrigu din daa yaagi n-niŋ ninyula kpanjɔɣu ni n-daa nyɛ "Ŋuni M-mi Sɔhibiɛɣu" 1993 yuuni. Ahmed Adam ni kuli nam Dagbanli siniinim paai bini pihita (30). Ahmed Adam ni daa yɛn kpɛ yila ni, bɛ daa yɛn ŋmaala Dagbanli kpɛrigu ka bɔli li "Wumpini". Lala kpɛrigu ŋɔ ni ka di daa ʒiya ni yila kpe di ni, ka Mr. Razak to yilli ka di gari niriba ka lahi niŋ ba nyaɣisim. Alhaji Ahmed mali yila kpanjɔri (albums) paai dibaawei (9).

Ahmed Adam ba daa nyɛla boosu doroba (Buss driver) ka lahi niŋdi chechenima paŋbu daabiligu (Bicycle rentals). Chechenima paŋbu shee ka Mr.Razak daa kpaŋsi pam ka di sɔŋ o biɛhigu pam hali ka o ti kpe kpɛrigu mini yila yilibu ni.

## Kundivihira
Ahmed Alhassan Yakubu

**Ahmed Alhassan Yakubu** nyɛla Ghana siyaasa nira ŋun yi Dagbaŋ na. O lahi nyɛla kparilim baŋda. Bɛ dɔɣi o la silimiin-gɔli "December" dabaata dali, 1957 yuuni. Saŋ din be Miɛŋ piibu-piibu yaɣili la n-nyɛ o ya. O nyɛla Liɛm siyaasa yaɣili (NDC) nira. O nyɛla jintɔri kuro zaŋ ti Miɛŋ piibu-piibu yaɣili maa.

## Piligu
**Alhassan Yakubu** malila paɣa ni bihi ata. O nyɛla Musulimi.

## Baŋsim Bɔbu
2002 yuuni ka Alhassan Yakubu daa dee o degree shahira gbaŋ Imperial College din be University of London, UK. O daa karim la kparilim baŋsim yaɣi shɛli bɛ ni booni Agronomy la.

## Tuma
O namin tum Council for Scien-tific and Industrial Research tuma kparibɔɣu din yuli booni Scien-tific an Industrial Research Institute ka be Nyankpala yiŋa la.

Ŋuna n-daa lahi nyɛ Palimen-ti Jintɔra (MP) n-ti Miɛŋ yaɣili 2005 yuuni hali ni 2016.

O lahi nyɛla ŋun kɔra.

## Siyaasa
Ahmed Yakubu nyɛla Liɛm(NDC) siyaasa yaɣili nira. Ŋuna n-daa zani ti siyaasa yaɣili maa 2004 Ghana zaa piibu-piibu la ni, n-daa kpaɣiri bo Miɛŋ Yaɣili ka daa di nasara. Ŋuna n-daa labi di kuɣu maa 2008 piibu-piibu la ni, n-ti lahi di li 2012 gba.

O namin nyɛ Fukumsi Kpambali-paa n-ti "Ministry of Agriculture".

## Kundivihira
Alhassan Yahaya Seini

**Alhassan Yahaya Seini** nyɛla Ghana bilichina so ŋun nyɛ looya (Alikaale tumtumda) ka lahi nyɛ daambulo zaŋ ti kootu tumtumdiba nangbani yini laɣingu.

## Shikuru baŋsim
Seini daa deela o "Bachelor of Law Degree" yuuni 1981 karimzɔŋ kar' shɛli din be Ghana ka bɛ booni li "University of Ghana" la puuni. O daa lahi chaŋ shikuru din yuli booni "Ghana Law School" la n-daa ti dee "Barrister of Law" shahira gbaŋ. O nyɛla ŋun be Ghana alikaalenima nangban' yini laɣingu la puuni.

## Tuma
Seini nyɛla ŋun mini nyɛ vihirovihiro wulana (research assistant) zaŋ ti tumaduu yuli booni "Institute of Statistical, Social and Economic Research" ka di be University of Ghana karimzɔŋ karili la puuni yuuni 1977. Ka daa lahi leei tudu yaɣili daambɔlo zaŋ ti vihibuvihibu buɣibahi yuuni 1984 zaŋ chaŋ 1990.Seini daa lahi nyɛla "Senior Partener in Law Practice" zaŋ ti looya tali tumaduu yuli booni "Yelinzo Chambers" yuuni 1991. Ŋuni n-daa lahi nyɛ zuɣulan' paa zaŋ ti Northern Region Legal Aid Scheme yuuni 1996. Di nyaaŋa, o daa lahi leela zuɣulana (Executive Director) zaŋ ti "Legal Aid Commission", Tudu Yaɣili ŋɔ na.

## Tiŋ dɔɣirili
Seini yila Tamale din nyɛ tiŋzuɣu zaŋ ti Ghana tudu yaɣili polo la na.

## Kundivihira
Alhassan Yushaw Jahinfo

**Alhassan Yushaw Jahinfo** yila Tamali na, ka nyɛ zuɣulana zaŋ ti Dagbaŋ kpɛrikpɛritiba. Ka lahi nyɛ Dagbanli yaɣili lahabali churi wuligibu toondana zaŋ ti Zaa radio(99.3FM). O nyɛla tun' tumdi kuro n-ti Fiila FM(89.3MHz). Yushaw Jahinfo malila yuun-pishi shahira Dagbaŋ kpɛrigu puuni.

## Shikuru
O nyɛla ŋun daa chaŋ shikuru Ghana Senior High School karimzɔŋ din be Tamali la.

## Biɛhigu
Alhassan Yushaw nyɛla Musulimi.

## Kundivihira
Alima Mahama

**Hajia Alima Mahama** (bɛ daa dɔɣi o la silimin gɔli November biɛɣ'pinaayobu dali yuuni 1957, Walewale, North East Region) o nyɛla  Ghana's tuuli paɣa ŋun nyɛ ambassador zaŋti  US. O nyɛla alikaali nira bin din gbaai silimin gɔli January yuuni 2005 hali ni silimin January yuuni 2009 o daa nyɛla  Minista zaŋti  affairs of women and children din be Ghana tiŋgbani zuɣulan John Kufuor saha.  O daa lahi nyɛla Ghana nim Minista zaŋti Local Government and Rural Development, ŋun daa piigi o nyɛ tiŋgbani zuɣulan Nana Akuffo-Addo silimin gɔli January biɛɣ'pia dali yuuni  2017 hali ni silimin gɔli January dabaa ayopɔin dali yuuni 2021. Hajia Alima daa lahi nyɛla jintɔra zaŋti Nalerigu/Gambaga piibu yaɣili ka nyɛ ŋun be Wɔbigu paati (New Patriotic Party) 7th Parliament of the 4th Republic.

Bɛ daa piigi o Ambassador of Ghana to the United States of America silimin gɔli June yuuni 2021.

## Shikuru baŋsim
Alima Mahama daa nyɛla o senior high school shikuru baŋsim Wesley Girls Senior High School, Cape Coast. O daa tuɣi o shikuru baŋsim bɔbu shikuru yuli booni University of Ghana ni ka o daa nya bachelor's degree in Law and Sociology. Rutgers University mini University of Ottawa, o daa nya la o postgraduate degree in Public Policy mini Development Planning and Administration. O nyɛla ŋun lahi mali master's degree in Development Studies ka di yina Institute of Social Studies, din be Netherlands. Hajia Mahama nyɛla shikuru bila kuro zaŋti  Ghana School of Law ka bɛ daa boli o na "bar" yuuni1982.

## Siyaasa tali
Tiŋgbani zuɣulan John Agyekum Kufuor saha, o daa nyɛla Minista zaŋti Women and Children Affairs, Deputy Minister for Trade and Industry n-ti pahi Deputy Minister for Local Government and Rural Development bin din gbaai yuuni 2001 hali ni yuuni 2008. Alima Mahama daa kpaɣiri m-bo yuuni 2016 piibu piibu din daa niŋ ka o zani n-ti Wɔbigu paati (New Patriotic Party ) ka daa nya nasara ni kɔbigi puuni vaabu 53% ninvuɣ shɛba ban daa niŋ piibu piibu ŋɔ Nalerigu/Gambaga piibu piibu yaɣili .

## Binshɛŋa din pahi
* Clean Cooking Alliance, Member of the Leadership Council

## Kundivihira
Aliu Mahama

**Alhaji Aliu Mahama** daa nyɛla Ghana enjiniiya ni siyaasa nira ŋun daa nyɛ zuɣulan' paa nti John Kofi Agyekum Kufuor gominanti silimiin-goli January dabaa ayɔpɔin dali yuuni 2001 (7th January 2001) nti kpa silimiin-gɔli January dabaa ayɔpɔin dali yuuni 2009(7th January 2009). Wabigu paati din nyɛ New Patriotic Party la ka o daa be, ŋuna n-daa lahi nyɛ Ghana tuuli musulimi tiŋgbaŋ zuɣulan' paa.

## Biɛhigu piligu mini shikuru baŋsim
Silimiin goli March dabaa ata dali yuuni 1946 (3rd March, 1946) ka bɛ daa dɔɣi Aliu Mahama. O daa chaŋla gominanti secondary school shɛli din be Tamale la yuuni 1960 ti kpa yuuni 1967 n daa ti deei shɛhira gbaŋ din nyɛ 'O' level mini 'A' level. O daa tirisi la tooni n "daa lahi chaŋ karim zɔŋ karili shɛli din be Kumahi ka bɛ booni li Kwame Nkrumah University of Science and Technology la, o daa yina ni o shɛhira gbaŋ din nyɛ BSc miɛbu tabiibi(Building Technology) yuuni 1967 ti kpa yuuni 1971.

Ali Mahama daa lahi nyɛla Ghana Institute of Management and Public Administration (GIMPA) la karimbi' kuro. Din yɛn kpaŋsi o walima mini toontali baŋsim zuɣu, o daa lahi deei shɛhira gbana ayi lala karim zɔŋ ŋɔ maa puuni din nyɛ Project Planning mini Management nti pahi Toon tali(Leadership).

## Tuma
O daa pilla tuma tumbu Bolgatanga regional office din su state construction corporation n-nyɛ enjiniiya (Engineer) yuuni 1972 ti kpa yuuni 1975.

Bɛ daa pahi o la kpamli ka o leibi Assistant Regional Manager ka bɛ daa tahi o Koforidua regional corporation office yuuni 1975 ti kpa yuuni 1976. O daa lahi nyɛla regional manager zaŋti Tudu yaɣili ŋɔ na Tamale din gbaai silimiin-gɔli June yuuni 1976 ti kpa silimiin-gɔli August yuuni 1982.

Yuuni 1982 ka o daa kpa o maŋmaŋa tuma dini n daa nyɛ civil engineering mini mɛibu n tili yuli LIDRA Limited n daa leibi di kpema. O daa nyɛla Tudu yaɣili ŋɔ kontiraatanim laɣiŋgu daambolo yuuni 1996 hali ni silimiin-gɔli December 2000.

## Tuma chɛbu
Mahama ni di tiŋgbaŋ zuɣulan pa' tali buyi zuɣu, o daa pahila ban kpaɣiri bo New Patriotic Party toondantali zuɣu n zanti yuuni 2008 piibu-piibu, amaa bɛ ni daa chaŋ yuuni 2007 congress, o daa bi di nasara dama o daa nyɛla kɔbiga puuni vaabu ayɔbu(6%) din yiɣisi kalinli kɔbigi ni pihinahi ni ayɔbu(146), ka o daa yi siyaayasa ni.

## Kpibu
Ghana lahibali churi n daa wuligi o kum ŋuma ŋuma silimiin-gɔli November biɛɣ' piiya ni anahi dali yuuni 2012 Korle Bu Ashibiti titali ni, amaa ka o daŋ mini Ashibiti kpamba daa yina ti chihi lala yɛltɔɣili maa. Ka o daa bahi kpi lala Ashibiti titali maa ni silimiin-gɔli November biɛɣ' pia ni ayɔbu dali yuuni 2012 o yuun pihiyobu ni ayɔbu ni ka di nyɛla suhi mini gbali ni bɔɣu sababi. O kum nyaaŋa kaman chira anahi ka Ghana tiŋgbani zuɣulana Professor John Evans Fiifi Atta Mills gba kpi.

## Kundivihira
Alɔbo

**Alɔbo doro** (epidemic, pandemic) n-nyɛ alaamu doro din-nyɛ dɔri-loorili din wuligiri n-gindi tiŋgbani yaɣ'kara ni kamani anduniya yaɣa ni bee annduniya zaa, n-nyɛ din gbahiri salo ban galindo pam. Alaamu doro wuligibu pam salo’ boho zuɣu pala alobo doro. Alaamu doro wuligibu salo biɛla sunsuuni kamani fiɛɣu-fiɛɣu doro din tooi gbahiri niriba yuuni kam pulini la nyɛla bɛ ni waligi shɛli ka Che alobo doro kadama di nyɛla din tooi gbahiri niriba saha yini tiŋgbani yaɣ’kari shɛŋa ni amaa ka bi wuligiri n-gindi anduniya yaɣa zaa.

Sali biɛhigu taarihi tiŋgbani yaaŋa zuɣu, alobo dɔriti pam luna kamani jaɣa mini kɔhingu tɔŋ-tɔŋ. Alobo nyavuli’ pohili dɔrikpeeni dinna-min luna anduniya yaaŋa zuɣu ka di kpee naʒin niŋ taarihi din sabi n-doya ni n-daa nyɛ bin’nɛma dɔri shɛli bɛ ni daa booni Kpiri Sabinli la (dina n-daa lahi nyɛ bɛ ni booni shɛli “The Plague”), ka di daa di niriba ban-kalinli daa yiɣisi miliyɔŋ 75-200 yuun kɔbishiyɔpɔi din garila ni. La la bachi ŋɔ daa dii bi mali n-tumdi tuma lala saha maa ka naɣila tooni ha alobo dɔriti din shɛŋa daa nyɛ 1918 fiɛɣu-fiɛɣu alobo doro (Spanish flu). Ʒaamani ŋɔ alobo dɔriti shɛŋa n-nyɛ COVID 19 (SARS-CoV-2) mini HIV/AIDS.

## Di Gbunni

Alobo doro nyɛla alaamu doro din luri tiŋgbani nyaaŋa zuɣu anduniya yili ni zoosim, ka tooi gbahiri niriba pam anduniya yili zaa. Doro dii pala alobo doro domini di wuligira bee n-kuri niriba pam; di tumi ni di lahi nyɛ din loora. Kotomsi, “cancer” nyɛla din kuri niriba pam amaa di bi kpuɣiri ni di di nyɛla alobo doro dama lala doro ŋɔ pala din loora.

## Vihigu
Duniya yili alaafee tuma yilinima daa wuhi soya dibaayɔbu m-buɣisi doro ni loori shεm niriba biεla puuni zaŋ hali ti lεbi alobo. Di piligirimi di yi ti niŋ ka dɔr’ loorili daŋ binkɔbiri gbahibu ka bε mi gba zaŋ loo ninsalinima biεla n dii loori niriba mali chana hali ni Duniya yaɣa ni bɔba. Ninvuɣ’ so ŋun za duniya yili alaafee tumayili zaani yεra wuhiya ni “ alɔbo dii ka bɔŋ”.

## Kundivihira
Aluura

**E-Class**20px

right|thumb|Aluura Flower, wala ni vari
**Aluura** (bɔbigu: Aluuranima) nyɛla tia, ka di zoobu bi to. Tihi balibu yi laɣim mɔɣuni ka aluura pahi di puni, dina n-yiri zaani polo gari tia kam. Aluura tia yi yuui, di gbunni polo yɛn pilila chɛbisibu ka zabiri la. Bɛ yi yoli bɔɣi di taabo di nyom ŋmanila tani nyom. Aluura tihi duniya zaa yi laɣim, Burma tingbani ni konko vaari la kɔbiga puuni, vaabu pihita ni ata (33%).

## Aluura bukaata
Kaapintanima malili tumdi bɛ taabo tuma kaman buɣa kpɛbu, teebuya mini ŋarima malibu. Niɣilim buɣim tuma yilinima nyɛla ban mali li kuri bɛ bukaata.

## Kundivihira
Apamabanasooma

**E-Class**20px

**Apamabanasooma** (bɔbgu:apamabanasoomanima) nyԑla baa mɔɣu. Di gbunni wula nyɛla zaɣikpula kamali alibalisa biԑhigu. Di gbunni wula maa nahingbaŋ nyԑla zaɣi dozim ka di zuɣu che ka bԑ mali li taɣiri ningbungbaŋ kɔm zaɣidozim.

## Kundivihira
Gara

**Gara** (silminsili:Ascariasis) nyԑla dɔri shɛli zunzuya ni tahiri na. Kɔbiga pubu puuni niriba pishi ni anii ni ka doro ŋɔ be, kɔbiga puuni niriba anu ko ka doro ŋɔ yԑn gbaagi ka di nahingbana bi yi polo, balantee zunzuya ŋɔ yi bi baribara. Di nahaingbana mi zaŋmi jɛndi zunzuya ŋɔ nabigibu, ka nahangbana maa nyԑ vuhim fɔhibu ni ningbun' duɣili. Saha shԑŋa di nahingbana ni tooi nyԑ puuni doro ni binsaa. Bihi ka doro ŋɔ tooi gbaara, ka che ka bɛ koɣisira ka nuɣunda kalahi che ka bɛ bi kpaŋdi bɛ maŋa karim sheei.

## Din tahiri li na
thumb|Ascariasis zunzu kuruli
thumb|Ascariasis zunzu kara ayi
Ascariasis (Gara) ni tooi gbaai nira di yi niŋ ka niri nyu kɔm din mali di zunzuya gala din mi gba yi baanjira ni na. Gala ŋɔ yԑn waɣi la punyɔrini n-dɔli Ʒim ni n-duna ti paai niri kukɔlini. Diyi paai gi kukɔli ni niri ni tooi kɔhim ka vali li. Zunzubihi ŋɔ yi labi kpe niri puli ni, ni ka bɛ yԑn zooi n-lԑbi zunzukara.

## Gubu
Ascariasis taɣibu zaa kuli nyԑmi, ka kasi malibu n- kpaŋsi, zaŋ kpa baanjira damdibu ni bindi ni yɛn lu shԑli. Nua paɣibu tooi sɔŋdi taɣiri doro ŋɔ. Doro ŋɔ ni nyɔɣi niriba 20% luɣi shԑŋa, di tuya ka saha kam alaafee baŋdiba be ni n-yuuni bɛ zuɣu. Dama doro ŋɔ loobu loobu tooi wuligiya pam lala luɣa maani. World Health Organization nima wuhi ti' shԑŋa ti ni ni tooi ti Ascariasis barinima 
kamani albendazole, mebendazole, levamisole bee pyrantel pamoate. Ti' shԑŋa din gba tooi sɔŋdi tibiri li nyԑla tribendimidine ni nitazoxanide.

## Loobu mini taɣibu
Niriba zaŋ gbaai kamani 0.8 hali ni 1.2 billion anduniya pulini ka doro ŋɔ mala, ka lala niriba ŋɔ pam yi sub-Saharan Africa, Latin America, bee Asia tiŋgbani ni na. Di che ka Ascariasis lɛbi dɔri shԑli din yi palo ni n-gari zunzuya dɔriti kam. Vihigu wuhiya ni 2010 yuuni pulini di daa kula niribu 2700, ka ku niribu 3,400 yuuni 1990 pulini. Ascariasis ŋɔ nyԑla din gbaari kuruchunima gba.

## Kundivihira
Asghar Leghari vs. Federation of Pakistan

**[[Asghar Leghari]] vs. [[Federation of Pakistan]]** daa nyɛla yuuni 2015 Lahore High Court sariya din daa ŋmaai zani ka dama dee gɔmnanti daa bi doli National Climate Change Policy zaŋ ti 2012 ni di zaŋ tum' tuma yuuni 2014-2030 pirinla o ni daa niŋ binshɛŋa bini daa gbaai zaŋ jɛndi bi niŋsim-kundi (policies). Lala ŋɔ maa zuɣu bɛ daa kpala kɔmitii ban yɛn sɔŋ Pakistan nima ka bɛ di nasara ni saha saha taɣibu niya nima.

## Taarihi
Shikurubil' ŋun daa bɔhindi alikaali tali Punjab yaɣili, Pakistan tiŋgbani ka o yuli booni Asghar Leghari ni o ʒi'ʒiinitaba daa nyɛla ninvuɣ' shɛba ban yɛn kɔŋ bɛ bindira purini pirinla saha saha taɣibu ŋɔ maa zuɣu ka di mii daa nyɛla ko' pooli ni ʒaɣu. O daa zaŋla yɛlli ŋɔ n-tahi kootu ni, ni o yiko bee o nyamma zuɣu ka ʒini Putin's ni Gɔmnanti maa daa bi niŋ zaɣa zaa zaŋ chaŋ saha saha taɣibu zalikpana kundi maa. Leghari teha puuni Gɔmnanti m-baɣa ka shɛli o ni daa niŋ ŋɔ daa nyɛla binshiɛɣu din ni tooi tahi kum na pirinla bindir' pooli zuɣu, ni tiŋgbaŋ maa kom n-ti pahi bi niɣ'lim buɣim yɛltɔɣa.

Saha shɛli, saha saha taɣibu zalikpana kundi daa nyɛla binshiɛɣu bini che n-ŋme niribi nyɔɣuni. Amaa zuŋɔ, Lahore University of Management Sciences ni WWF nim vihigu din ka daɣiri wuhiya "province" shɛli ka lala zalikpana kundi ŋɔ maa.

## Bɛ ni gbaa shɛli
Bɛ daa ŋmaali kamani ni di tu ka Gɔmnanti niŋ zaɣa ka lahi zaŋ li lɛbi o zuɣu talahi ni yuuni 2012 niya nim maa zaŋ tum' tuma. Jaaji kpɛma, Syed Mansoor Ali Shah, ŋun daa be lala Alikaali du' karili maa puuni daa yɛli ya ni saha saha taɣibu nim ŋɔ maa nyɛla barina zaɣi titali n-ti Pakistan. Jaaji kpɛma daa lahi wuhiya ni o bɔri mi ni ɔfisi kam piligi ninvuɣ'so ŋun yɛn lihiri saha saha taɣibu ŋɔ maa zuɣu, ni so'chibisi din yɛn doli n-gu ka taɣi hali ni silimiin goli December 31, 2015.

Lala gbaabu ŋɔ daa lan kpirila Saha saha taɣibu Kɔmitii ban daa nyɛ di baŋdiba, Ʒingama zuɣu niriba, ni Gɔmnanti kpambaliba din ku yɛn chɛ ka bɛ mi Gɔmnanti tuma ni chani shɛm.

## Kundivihira
Atuʒԑɣu

**E-Class**20px

thumbnail|150px|''Atuʒԑɣu''**Atuʒԑɣu** (bɔbgu: atuʒԑri) nyԑla ti' shԑli din ji ka mali gbunni wul' bɔbgu. Di zuɣusaa wula tooi zooi ka di yirigi n nyɔɣi taba. Kpamba zaŋdi di vari mini di gbunni wula n-kuri tilahi.

## Kundivihira
Amin Alhassan

**Amin Alhassan** ka niriba pam mi o Prof. Amin Alhassan. O nyɛla Dagbana ŋun yi Ghana Tudu yaɣili palo na. Ŋuna n-nyɛ zuɣulana zaŋ ti Ghana Broadcasting Corporation (GBC). O lahi nyɛla vihirovihiro ka di kpɛm pam ka o vihigu (research) yaa tooi jɛndila lahabali wuligibu (communication).

## Piligu
Tamale Mohi Fɔŋ ka bɛ daa dɔɣi Amin Alhassan ka o laamba lee yi Savelugu na. Tamale maa ka o lahi zooi. O ba daa malila paɣa bobigu ni bihi pam dinzuɣu dundɔŋ titali ni ka o daa zooi.

## Shikuru Baŋsim Bɔbu
Amin Alhassan pilila shikuru Tishigu Anglican Primary School din be Tamale la, n-daa naai yi ni maani chaŋ Tishigu Anglican Middle School. O nyɛla karimbi' kuro zaŋ ti Navrongo Secondary School (NAVASCO); ni ka o daa niŋ o "O" Level. O ni daa naai ni o daa labila Tamale na n-ti niŋ o "sixth form" Tamale Senior Secondary School (TAMASCO).

Din nyaaŋa, o daa chaŋla lahabali sabiriba shikuru be Ankara ka di yuli booni Ghana Institute of Journalism la. yuuni 1987 ti kpa 1989 yuuni ka o daa karim ni maani naai.

Amin daa lahi chaŋla University of Tampere ka do be Finland n-ti karim "Mass Journalism and Mass Communication" ka dee di "Masters degree" shahira gbaŋ. O daa lahi kpuɣi napɔŋ chaŋ Concordia University din be Canada la n-ti karim Communication and Culture ka dee di "PhD" shahira gbaŋ.

## Tuma
Prof. Amin namin nyɛ karimba (lecturer) zaŋ ti karimzɔŋ karili yuli booni McGill University din be Canada tiŋ yuli booni Montreal la. O daa wuhila lala karimzɔŋ karili ŋɔ ni Silimiin' gɔli September 2003 yuuni ti kpa Silimiin' gɔli June 2004 yuuni.

Silimiin' gɔli July yuuni 2004 ti kpa Silimiin' gɔli April yuuni 2012, o daa lahi nyɛla karimba (Associate Professor) n-ti "Department of Communication Studies" yaɣili din be karimzɔŋ yuli booni University of Toronto din gba be Canada la.

Prof. Amin daa lahi kpuɣi napɔŋ labina Ghana n-ti kpa ka lɛbi zuɣulana zaŋ ti University for Development Studies (UDS) baŋsim yaɣ' shɛli din yuli booni Faculty of Agribusiness and Communication Sciences ka be Nyankpala yiŋ la, yuuni 2012 ti kpa 2018 yuuni ka o daa tum nimaani. Din nyaanga, ka o daa lahi tirisi tooni ti lɛbi zuɣulan (principal) zaŋ ti University for Development Studies (UDS) karimzɔŋ yaɣ' shɛli (campus) din be Wa la, Silimiin' gɔli September 2018 yuuni ti kpa Silimiin' gɔli September yuuni 2019.

O daa gbubila lala ŋɔ ka bɛ ti piigi o GBC zuɣulana Silimiin' gɔli October yuuni 2019. Prof. Amin Alhassan n-na nyɛ lala tumaduu ŋɔ zuɣulana.

Prof. nyɛla ŋun niŋ vihigu ka sabi kundunim pam. Ŋa shɛli n-nyɛ "Cultural and Moral Implications of Soli and it's effects on Journalism in Northern Ghana".

## Maŋmaŋ biɛhigu
Amin Alhassan nyɛla Musulimi ŋun mali wuntia (imaani) pam.

## Kundivihira
Ankara

**Ankara** nyɛla Ghana tiŋ'zuɣu din be nudirigu polo zaŋ miri mɔɣititali shɛli bɛ ni boli teeku mɔɣili (Gulf of Guinea) la. Di tingbani galisim paagi 225.67 km2.

Ankara n-nyɛ Greater Accra Region din be Ghana la tinzuɣu. Dini n lahi nyɛ Ghana zaa tinzuɣu. Ankara mali ya biɛlim ka di zooi. Di ya biɛlim maa nyɛla din me m pe zani viɛnyala. Dina n-lahi nyɛ tiŋ shɛli din mali daadam biɛlim n-gari Ghana tinsi zaa.

## Taarihi

## Tarisi

## Salima

## Di Nanima

## Di Shikuru

## Kundivihira

## Kundivihira
Ayishetu Seidu

**Hajia Ayishetu Seidu** nyɛla paɣa so ŋun nyɛ siyaasa nira ka nyɛ ŋun yi Dagbaŋ na. Ŋuna n-nyɛ Savelugu-Nantong Yaɣili Fukumsi Kpambala (Municipal Chief Executive).

## Piligu
Bɛ daa dɔɣila Ayishetu la Mim, din be Sunyani la 1967 yuuni. O ba n-daa nyɛ Sargent Seidu, piringa n-daa nyɛ o. O ma mi yuli Hajia Mata, o daa nyɛla daabia. Hajia Ayishetu ba mini o ma zaa yila Savelugu na amaa ka daa lee ʒini Mim maa n-dɔɣi o.

O ba ni daa nyɛ piringa maa zuɣu Ayishetu nyɛla ŋun daa zooi tinsi pam ni; ŋa shɛŋa n-nye Mim, Konongo, Damango, Bunkprugu, Gambaga, Tamali n-ti pahi Ejisu. Ejisu maa ka o ba daa che tuma, ka daa ti paɣi Naawuni yuuni 1995.

1993 yuuni ka Hajia Ayishetu daa kuli doo; o yidan' maa yuli m-booni Alhaji Amadu Abdulai, ka o tumdi NORRIP.

Hajia dɔɣila bi' yino ka lee wumisi bihi pam.

## Tuma
O daa pilila tuma tumbu la "Controller and Accountant General Department". O ni daa yi nimaa ni o daa labila Ghana Alaafee Tuma Yili (Ghana Health Service) Tamale, n-daa yi ni labila Tamali ashibiti titali (Tamale Teaching Hospital) la ni n-ti nyɛ laɣidibo Karachi kpɛma (Finace Officer), n-daa lahi yi ni labi Naya ashibiti (Yendi Municipal Hospital) la ni (Yendi) n-ti lahi nyɛ laɣidibo Karachi kpɛma (Finace Officer). Ni ka o daa tum hali ka bɛ ti piigi o Savelugu yaɣili diisi (Municipal Chief Executive) yuuni 2017.

## Siyaasa
Tingbani zuɣulana Nana Addo Dankwa Akufo-Addo ni daa piigi Hajia Ayishetu ni o zani ka bɛ piigi o Savelugu Yaɣili maa diisi, yaɣili maa Wabigu Paati (NPP) bipola shɛba daa bi bɔri ni o lee yaɣili maa diisi ka yina to ayirimo. To amaa yaɣili maa jintɔriba ni daa yina ni bɛ ti piigi o, niriba pihiyɔbu ni anahi (64) puuni ninvuɣu pihinu (50) n-daa piigi o ni o lee Savelugu yaɣili fukumsi kpambala(Municipal Chief Executive). Silimiin' gɔli May biɛɣu pinaata (13) dali, yuuni 2017 ka bɛ daa piigi o diisi, to amaa pirimla yaɣili maa Wabigu paati(NPP) bipɔla zuɣizuɣi maa zuɣu, Alaaba dali, Silimiin' gɔli "June" biɛɣu pia ni anahi (14) dali ka o daa tooi pili tuma.

## Kundivihira
Baasali tobu

Baasali Tobu(Battle at baasali)

Naa Abdulai Naɣabiԑɣu n daa n-nyɛ Naa Yakubu Nantoo bi'kpɛm sani. Naa Abdulai Naɣabiԑɣu ni daa deei yani, o daa yɛlimi ni o ni lo tobu n chaŋ ti ŋme Baasali nima. Ka lo alikaule ni o ni ʒili pakoya ka che ka bi kuli dabba, O chaŋ Baasali ti kari Naɣabiԑɣu ka che Baasali.

## Kundivihira
Baba Munkaila

**Baba Munkaila** salo pam ni mi so ABM la nyɛla bɛ ni daa dɔɣi so Zabzugu ka o lahi zooi o laamba sani Zabzugu tingbani ni yaha. O ba yuli m-booni Alhaji Munkaila ka o ma mi yuli booni Hajia Alima.

## Shikuru Baŋsim Bɔbu
Alhaji Baba Munkaila daa pili la o shikuru chandi la Zabzugu Primary School ka daa ti naai nimaani ka daa chaŋ Zabzugu Middle School n-daa ti lahi tuɣi o baŋsim bobu. O ni daa naai Zabzugu Middle School ŋɔ, o daa na kpalim yiŋa kamani yuma ayi sunsuuni ka daa lahi tuɣi o shikuru n-daa chaŋ Engineering College shikuru shɛli be Takurade n-daa ti bɔhim baŋsim yaɣ' shɛli beni ka bɛ booni li Electricals (niɣilim buɣim tuma), yuuni 1974 zaŋ chaŋ 1978 yuuni.

## Gɔrim
O ni daa chani Takurade shikuru maa saha shɛli maa o daa malila o yikperilana ka o mali tuma tumdi luɣ' shɛli, ka o daa tooi chani ti sɔŋ di o, bɛ daa yi ti yiɣisi shikuru bee dabisi' shɛli bɛ yi daa ti ka shikuru. Nimaani ka o daa laɣisiri laɣiri belabela n-daa ti kpuɣi napɔŋ chaŋ ti lu gbampiɛla tiŋgbani shɛli beni ka bɛ booni li Italy la, yuuni 1980. O daa kuli chaŋla Italy maa ŋuni maŋmaŋ pupɔɣu zuɣu; di daa pala o daa pun mila so nimaani. O daa niŋ saha bela nimaani ka daa labina Ghana n-daa ti lahi mali shili chaŋ Australia din be gbampiɛla tingbani la. Australia ŋɔ ka o daa ʒini yuui pam n-daa kpuɣi paɣa n-dɔɣi bihi.

## Tuma Mini Lɛbiginsim
Alhaji ABM yooi la fɔŋ palli Wayamba sochira din be Savelugu pal' daa maa zuɣu la. O daa pun miɛla saamba dugbera (hotel) zali o ya Zabzugu. O lahi labi la Zabizugu maa n-ti kpa fɔŋ palli yaha ka di yiɣisi politi kobishiyi (200). Ŋuna n-lahi nyɛ "Board Chairman" zaŋ ti Northern Regional Rural Bank".

## Daŋ
Baba Munkaila ba, Alhaji Munkaila daa malila paɣaba anahi. Alhaji Baba Munkaila ni daa ti paai Australia, o daa kpuɣila Anashaara paɣa n-dɔɣi bipuɣinsi ayi ka lala paɣa maa daa yi ka o lahi kpuɣi paɣa so gba ka o gba daa dɔɣi bihi ayi ka gba daa yi. Alhaji Baba daa pun malila paɣa yino ka o daa che ka bɛ zaŋ o talim o ha ka bɛ daa dɔɣi bihi ayi pahi bɛ ni daa pun dɔɣi bi' so yiŋ la zuɣu ka bɛ niŋ bihi ata n-ti pahi Silimiin' paɣaba ayi maa bihi anahi maa zuɣu, bihi apɔi. Ka o labina yiŋ' ŋɔ (Ghana) n-ti dɔɣi bihi anu yaha, ka o bihi maa yipa niŋ bihi pia ni ayi. Silimiin bi' shɛba o ni daa dɔɣila gba kulila dabba n-dɔɣi bihi ka Alhaji Baba Munkaila yi pa mali yaansi pia ni yini ka bi' dɔɣirisi mi yiɣisi ninvuɣu pia ni ayi.

## Kundivihira
Bachinamdizaandili

**Bachinamdizaandil**i nyɛla bachi shɛli ŋan ni tooi zani bachinamdili zaani yɛltɔɣa puuni.Shɛhiranima n nyɛ:

1) Asana nyɛla paɣa.

**O** nyɛla paɣa.

O zani ti Asana din nyɛ bachinamdili yɛltɔɣa maa ni

2) Ndinyɔri mini Baba chaŋ Nyohini.

*Bɛ* chaŋ Nyohini. Bɛ, zanila Ndinyɔri mini Baba zaa shee yɛltɔɣa maa ni. Shɛhiranima ŋan pahi n nyɛ : ti, a, m, yi,

## Kundivihira
Bachiniŋda

**Bachiniŋda** nyɛla bachi shɛŋa din wuhiri niŋsim yɛltɔɣili puuni. Di Shɛhiranima shɛŋa n-nyɛ bu, ʒi, chaŋ, ni din pahi pahi.

### Bachiniŋda Balibu
bachiniŋda maali niŋsim deera bee ka di ka niŋsim deera yɛltɔɣili puuni. Di zuɣu bachiniŋda pula buyi zuɣu. Dina n-nyɛ:

#### Bachiniŋdili din maali niŋsim deera
di nyɛla bachiniŋdili shɛli din maali niŋsim deera yɛltɔɣa puuni.

Shɛhiranima;

> Mba da la cheche.

> Bia maa nyu kukɔɣili maa zaa.

> Azindoo du tia

#### Bachiniŋdili din ka niŋsim deera
di nyɛla bachiniŋdili shɛli din ka niŋsim deera yɛltɔɣili puuni.

Shɛhiranima;

> Paɣa la kuna.

> Bia maa gbihirimi.

> Bitamsimli na dirimi

2. Bachiniŋda ŋan mali niŋsim deera; di nyɛla Bachiniŋda ŋan mali niŋsim deera yɛltɔɣa puuni. Shɛhiranima n-nyɛ; di, ba, du, kpe, kuli, chaŋ ni ŋan pahi pahi.

## Dagbani bachiniŋda ni wuhiri saha shɛm (tenses)
Dagbani bachiniŋda ni wuhiri saha shɛm nyɛla girima yaɣ' shɛli bee yɛltɔɣa baŋsim yaɣ' shɛli din wuhiri niŋsim ni niŋ saha shɛli yɛltɔɣa puuni. Bachiniŋda ni ko ka ti nyari li. Di nyɛla din mini yaɣ' shɛli Silimiinsi ni boli 'Aspect' la kpini taba. Aspect ŋɔ nyɛla din pu buyi zuɣu din nyɛ; din za dede (perfective aspect ) mini din bi za dede(imperfective aspect ). Bachiniŋdili tuma yi pali bee n-naai din ŋuna ti ni tooi yɛli ni din za dede m-bala(perfective aspect), amaa bachiniŋdili tuma yi bi pali bee n-naai ti tooi yɛli ni din bi za dede m-bala(imperfective aspect). Dimbɔŋɔ wuhiya ni niŋsim din niŋ gari(past tense) nyɛla din za dede ka niŋsim din na niŋda(progressive) mini din niŋdi waawaayili(habitual) nyɛla din bi za dede.

## Niŋsim din pun niŋ gari
Dagbani yɛltɔɣa puuni bachinŋdili yi kuli za di ko ka biɛlin' shɛli bi tabi li di wuhirila niŋsim din pun niŋ gari. Shɛhira kamani: chaŋ, paɣi, da, chaŋ, ko, ni din kam pahi.

Shɛhira;

> O **da** loori 

> Adam **di** saɣim

> Nayi **chaŋ** puuni

Ti Dagbani yɛtɔɣa puuni ti mali biɛlim pahili din nyɛ -ya n-tabiliri ti bachiniŋda maa ka di gba wuhiri ti niŋsim di pun niŋ gari. 

/-ya/ biɛlimpahirili

> Di  -ya  diya

> Da  -ya  daya

> Kpe  -ya kpeya 

Ni din kam pahi

Shɛhira;

> O di**ya**

> Nayi da**ya**

> Adam kpe**ya**

Shɛhira shɛŋa ŋan do zuɣusaa ŋɔ puuni di yi niŋ ka /-ya/ biɛlimpahirili maa tabili bachiniŋdili bachiniŋdili maa ka niŋsimdeera.

**Niŋsim din na yɛn niŋ**

Kpe ŋɔ wuhiri la niŋsim shɛli din yɛn niŋ bee nyɛvuya ni niŋsim: Niŋsim shɛli din yɛn niŋnyɛvuya ni. 

Pɔi ka bachiniŋdili ti yɛn wuhi niŋsim din na yɛn ni faashee  n-doni bachiniŋdili maa tooni.

Shɛhira;

> N **ni** chaŋ puuni 

>Dawuni ni o **ni** biri kawana o puunni yuuni ŋɔ

>Ti **ni** da loori 

## Kundivihira
Bachinamda

**[[Bachinamda]]** nyɛla yuya bachinima din mali tiri ninsalinima, tinsi, binkɔbiri, binvuri ni luɣi shɛŋa din gahim. Di nyɛla yuya bachinima ka di mali tiri binnamdili kam. Dimbɔŋɔ wuhirimi ni binshɛɣu kam din be biɛhigu puuni ka mali yuli nyɛla bachinamdili.

Bachinamda zaɣ’ yini n-nyɛ bachinamdili. Di ni tooi nyɛ tɛha bee haŋkali ni tɛhi gbaai shɛli. Shɛhiranima:

#Taani- Zakaria ti ma taani.
#Baa- Baba da baa daa ni.
#Yɛm - Sana mali yɛm gari Daasu.
#Karimba - Karimba dala loori palli.

## Balibu
Bachinamdi bɔbigu: Bachinamdi bɔbigu nyɛla bachi shɛŋa din nyɛ yuli n-ti binbɔbigu. Shɛhira; shizɔmli, nyuŋmani, kabɔbili, sɔɣu, dabɔbili.

Bachinamdi maŋa nyɛla bachinamdi shɛŋa ŋan piini ni bachikɔb' karili. Hali lala bachi yi be yɛltɔɣa sunsuuni bee di bahigu. Shɛhiranima: Adam, Tamale, Ghana, Naawuni, Nawunni.

Bachinamdi yari nyɛla bachinamdi shɛŋa ŋan piini ni bachikɔb' bihi di yi yina yɛltɔɣa sunsuuni mini di bahigu, amaa di yi ti yɛn pili yɛltɔɣa di ni tooi pili bachikɔb'karili. Shɛhiranima: noo, bua, dirigu

Bachinamdi sɔɣirili:Nyɛla bachinamdili ŋan ku too nya bee n-shihi. Shɛhira kamani viɛllim, yɛm, suhudoo.

Bachinamdi kaana:Di nyɛla bachinamda shɛŋa ŋan ni tooi kali. Shɛhira. teebuli, baaji, buku, ni din kam pahi.

Bachinamdi din ku tooi kali: lala bachinamda ŋɔ nyɛla bachinamda din ku tooi kali. Misaali. gaali, kom, yalim, tandi.

## Kundivihira
Bachiniŋdili

**Bachiniŋdili** nyɛla bachi shɛli din wuhiri niŋsim yɛltɔɣa puuni. Shɛhiranima n nyɛ va, bu, chaŋ, pu, ŋmɛ, di, lihi, biri, ni ŋan pahi pahi.

Di shɛhiranima yɛltɔɣa puuni n nyɛ:

1) Lahiri di saɣim.

2) M ma chaŋ daa.

3) Tɔha ŋme jaŋa malifa.

4) Nachimba maa bu chi maa.

5) Paɣasara maa biri bimbira maa naai.

6) Abu lihi o ma ka la.

Yɛltɔɣili puuni, Di nyɛla talahi ni bachiniŋdili be di puuni ka di gbuuni naan yi poli. Yɛltɔɣili doya ka bachiniŋdili ka di puuni di Ku mali haŋkali.  

## Kundivihira